ΓΡΑΠΤΗ ΕΡΩΤΗΣΗ E-0664/03

υποβολή: Alexandros Alavanos (GUE/NGL) προς την Επιτροπή

(6 Μαρτίου 2003)

Θέμα: Τηλεϊατρική για τα απομακρυσμένα νησιά Ελλάδας

Τρία ελικόπτερα που εκτελούσαν αεροδιακομιδές ασθενών από μικρά νησιά του Αιγαίου έχουν πέσει τα τελευταία 2 χρόνια. 14 άνθρωποι έχασαν τη ζωή τους.

Όπως είναι επόμενο το σύστημα αεροδιακομιδής ασθενών με ελικόπτερα, το οποίο είχε χρηματοδοτήσει η Ευρωπαϊκή Επιτροπή, έχει παραλύσει.

Σήμερα, τη μοναδική σταθερά του συστήματος περίθαλψης γι' αυτά τα νησιά αποτελεί το Σύστημα Τηλεϊατρικής του Εθνικού Συστήματος Υγείας, το οποίο έχει επίσης συγχρηματοδοτήσει η Ε.Ε., που συνδέει σαράντα μικρά νοσοκομεία, Κέντρα Υγείας και περιφερειακά Ιατρεία, με το Κέντρο Αναφοράς του Προγράμματος, που είναι εγκατεστημένο στο Νοσοκομείο Σισμανόγλειο του Ν. Αττικής.

Δεδομένων των ανωτέρω μπορεί η Επιτροπή:

1. Να βεβαιώσει ότι η Ελληνική Πολιτεία έχει διαθέσει στη Μονάδα Τηλεϊατρικής του Σισμανόγλειου προσωπικό ικανό να ανταποκριθεί στη ζήτηση του δικτύου όλο το 24ωρο·

2. Μπορεί να παράσχει ποιοτικά στοιχεία για τη μέχρι τώρα προσφοράπηρεσιών της Μονάδας Τηλεϊατρικής του Σισμανόγλειου·

3. Από το πρόγραμμα τηλεαϊτρικής του Ελληνικού Β Κ.Π.Σ. τί κονδύλια έχουν διατεθεί για την ανάπτυξη της τηλεϊατρικής· Σε τί προγράμματα· Τί έλαβε το Σισμανόγλειο·

4. Τί αντίστοιχα κονδύλια προβλέπονται στο Γ Κ.Π.Σ.· Τί προβλέπεται για τον εκσυγχρονισμό και την αναβάθμιση του δικτύου τηλεϊατρικής του ΕΣΥ με έδρα το Σισμανόγλειο Νοσοκομείο·

Απάντηση του κ. Barnier εξ ονόματος της Επιτροπής

(16 Απριλίου 2003)

Σύμφωνα με τις πληροφορίες που ελήφθησαν από τις ελληνικές αρχές, εξετάζεται τώρα το θέμα της ικανότητας της μονάδας τηλεϊατρικής του Σισμανογλείου να λειτουργεί επί 24ώρου βάσεως, όπως και η πιθανή αύξηση του προσωπικού της.

Οι ίδιες αρχές πληροφόρησαν την Επιτροπή ότι η μονάδα τηλεϊατρικής του νοσοκομείου Σισμανόγλειο έχει από το 1992 ασχοληθεί με 8 000 περιστατικά, από τα οποία 15-20 % ήταν επείγοντα. Με την απευθείας αντιμετώπιση των περιστατικών αυτών, η μονάδα ήταν επίσης σε θέση να αποτρέψει τη μεταφορά ασθενών σε άλλα νοσοκομεία στην Αθήνα ή την ευρύτερη περιφέρειά της, σε ποσοστό 50 % περίπου των περιπτώσεων που κανονικά απαιτούν μια τέτοια διακομιδή. Τέλος, μέσω του δικτύου τηλεϊατρικής έχει τεθεί σε εφαρμογή ορισμένος αριθμός προγραμμάτων κατάρτισης, που αποσκοπούν στη βελτίωση της παροχήςγειονομικώνπηρεσιών με την ενίσχυση της διαγνωστικής και θεραπευτικής ικανότητας των τοπικών γιατρών και του λοιπού νοσοκομειακού προσωπικού, από τους ειδικούς ιατρούς του Σισμανογλείου.

Η μόνη δράση, σχετικά με την τηλεϊατρική, που χρηματοδοτήθηκε μέσω του κοινοτικού πλαισίου στήριξης (ΚΠΣ) 1994-1999 για την Ελλάδα, ήταν μια μελέτη για την ανάπτυξη των συστημάτων πληροφορικής στον τομέα της τηλεϊατρικής. Οι συνολικές δαπάνες για τη δράση αυτή ανήλθαν σε 62 340 ευρώ.

Στη διάρκεια ισχύος του παρόντος ΚΠΣ για την Ελλάδα (2000-2006), οι δράσεις τηλεϊατρικής είναι επιλέξιμες βάσει του επιχειρησιακού προγράμματος Κοινωνία της Πληροφορίας. Πάντως, ο σχεδιασμός και η προετοιμασία τέτοιων δράσεων καθώς και ηποβολή των σχετικών προτάσεων στην Αρχή Διαχείρισης του προγράμματος (τα κράτη μέλη είναιπεύθυνα για τη σύσταση και λειτουργία του φορέα αυτού) εμπίπτει στην αρμοδιότητα του Υπουργείου Υγείας και Πρόνοιας. Μέχρι τώρα, δεν έχουνποβληθεί από το Υπουργείο Υγείας και Πρόνοιας προτάσεις προς την Αρχή Διαχείρισης του προγράμματος Κοινωνία της Πληροφορίας, σχετικά με δράσεις τηλεϊατρικής.

Πολυάριθμα σχέδια τηλεϊατρικής, με τη συμμετοχή ελλήνων εταίρων, έχουν χρηματοδοτηθεί μέσω των διαδοχικών ευρωπαϊκών προγραμμάτων-πλαισίων έρευνας και ανάπτυξης, αρχής γενομένης με το πρόγραμμα AIM (Advanced Informatics in Medicine — προηγμένες εφαρμογές πληροφορικής στην ιατρική) το 1988. Στο συνημμένο παράρτημα, το οποίο αποστέλλεται απευθείας στο Αξιότιμο Μέλος και στη Γραμματεία του Κοινοβουλίου, παρουσιάζεται ένας κατάλογος των σχεδίων εφαρμογών τηλεϊατρικής που χρηματοδοτήθηκαν βάσει του Πέμπτου Προγράμματος Πλαισίου (1998-2002), στα οποία σχέδια συμμετείχαν έλληνες εταίροι. Μπορεί κανείς να διαπιστώσει την πάγια εκ μέρους της Επιτροπής παροχή στήριξης σε σχέδια τηλεματικής στα οποία συμμετείχαν έλληνες εταίροι και επίσης το γεγονός ότι ποσό άνω των 6,4 εκατ. ευρώ έχει διατεθεί, στο πλαίσιο συνολικής κοινοτικής συνεισφοράς 27 εκατ. Ευρώ, σε έλληνες που συμμετείχαν στα εν λόγω σχέδια τηλεματικής.